Itziar Mendizabal

Itziar Mendizabal Escribano (Hondarribia, Gipuzkoa, 1981eko abenduaren 14a) euskal ballet-dantzaria da.

 Biografia 

 Dantzari ibilbidea 
Lau urte zituenean Elvira Ubiernaren dantza eskolan ikasten hasi zen. 1995ean, 14 zituela, Victor Ullatek Madrilen duen eskolara joan zen ikastera. 1998an Victor Ullate-Comunidad de Madrid konpainiarekin dantzan hasi eta 2002ra arte jardun zen. 2002 eta 2006 bitartean, Heinz Spoerlik zuzendutako Zuricheko Baletean dantza egin zuen. 2006tik Leipzigeko Baleteko dantzari bakarlaria izan zen eta 2008tik dantzari nagusia.

2010ean Londresera joan zen eta Royal Ballet konpainia entzutetsuan lehen bakarlari dihardu. Honako paperak egin ditu konpainia honetan: Firebird, Tatiana (Onegin), Princesa Epine (El Príncipe de las Pagodas), Tsarina (Anastasia), Reina de Corazones (Alicia en el País de las Maravillas), Paulina (El Cuento de Invierno), Madame Moritz (Frankenstein) , Gypsy Girl (Las Dos Palomas), Myrtha (Giselle), Lilac Fairy and Bluebird (La Bella Durmiente), Helena (The Dream), Sugar Plum Fairy (El Cascanueces), Thérèse Pozzi (Strapless) eta honakoetan ere parte hartu du The Vertiginous Thrill of Exactitude, Woolf Works, Polyphonia, 'Emeralds' (Jewels), The Four Temperaments, DGV: Danse à grande vitesse, Woolf Works, After the Rain eta Multiverse.

2025eko ekainaren 28an azken emanaldia egin zuen dantzariak, Christopher Wheeldonen Alice’s Adventures in Wonderland antzezlaneko Bihotzen Erregina gisa.

 Dantza irakasle 
2025eko irailetik aurrera Itziar Mendizabal The Royal Ballet Goi Eskolako ballet irakasle hasiko da lanean.

Iain Mackay, eskolako zuzendaria, “oso pozik” agertu zen eta ongietorria egin zion Mendizabali: “Itziar artista bikaina da, eta bere eszenatokiko esperientzia zabala, ikuspegi artistikoa eta errepertorio klasiko eta garaikidearen ulermen sakona oso baliotsuak izango dira eskolarentzat. Azken urteotan gure talde artistikoan paper garrantzitsua izan du irakasle gonbidatu gisa, irakaskuntzarako duen grina erakutsiz eta hurrengo dantzarien belaunaldia inspiratuz”.

 Sariak 
 Hondarribiako Udaleko Tokiko Gobernu Batzarrak, 2012ko abuztuaren 27an, Hiriaren Urrezko Intsignia Itziar Mendizabal Escribanori ematea erabaki zuen dantzaren munduan egindako ibilbide profesional bikainagatik, balio artistiko handiagatik eta balio pertsonalengatik, eta Hondarribia nazioarteko antzoki nagusietan modu miresgarrian ezagutarazteagatik.

 2009an Gipuzkoako Dantza Profesionalen Elkarteak Errebelazio saria eman zion.

 Erreferentziak 

 Kanpo estekak 
  Itziar Mendizabalen webgune ofiziala.
 Itziar Mendizaba. Dantzan.eus 
  Elkarrizketa Argian
 Elkarrizketa luzea Argian (2013)
 Elkarrizketa Berria egunkarian. (2019.08.18) Ainhoa Sarasolak
 Itziar Mendizabal. Instagram

Kategoria:Hondarribiarrak
Kategoria:Euskal Herriko ballet dantzariak
Kategoria:Gipuzkoako dantzariak
Kategoria:Emakume dantzariak